شەفەق نیوز/ فڕۆکەیل تورکیا، ئمڕوو دووشەممە، بمباران ئاوایەیلیگ لە کوێەی بیخەیر لە خوەرهوڵات پارێزگای دهۆک کردن.
وەچەودیەلیگ ئەرا ئاژانس شەفەق نیوز خەوەر دان ک فڕۆکە جەنگییەگان تورکیا بمباران ناوچەیلیگ لە دوو ئاوای لە کوێەی بیخەیر لە خوەرهوڵات پارێزگای دهۆک کردن.
وەچەودیەگان وتنیش؛ ئاوایەیل میرسیدا و وایکەمالی سەروە ناحیەی قەسروک سەروە قەزای شێخان، نیمەڕو ئمڕوو، کەفتنە وەر ٣ گورز ئاسمانی لەلایەن فڕۆکەیل جەنگی تورکیا، وەبی زانستن ووردەکاریەیلیگ تر.
